الإدعاء
- بوست منتشر بشكل كبير، بيقول: "إذا كنت لا تجد وقتا فإن العلماء يفكرون بجدية في إزالة ثانية من الدقيقة بعد اكتشافهم زيادة في سرعة دوران الأرض حول نفسها".
- الكلام دا غير صحيح. الدقيقة 60 ثانية كما هي، ولا ينوي العلماء حذف ثانية منها بسبب زيادة سرعة دوران الأرض حول نفسها. 


- البوست بدأ ينتشر في أغسطس 2022، بالتزامن مع تداول تقارير صحفية عما رصده علماء الهيئة الدولية لدوران الأرض والنظم المرجعية (المنظمة المسؤولة عن ضبط الوقت العالمي) من تسارع دوران الأرض حول نفسها بأكثر من السرعة المعتادة. 


- الأرض يوم 26 يونيو 2022 أكملت دورة كاملة حول نفسها في وقت أقل من 24 ساعة بـ 1.59 ميللي ثانية (الثانية الواحدة تحتوي على 1000 ميللي ثانية). 


- سبب زيادة سرعة دوران الأرض غير معروف حتى الآن. توقعات العلماء بتقول إن السبب ممكن يكون تأثيرات الجاذبية من القمر والشمس والكواكب الأخرى، أو بسبب الضغط والنشاط الزلزالي وحركات اللب المنصهر داخل باطن الأرض، أو التغيرات المناخية والمحيطية. 


- لحل المشكلة دي، في علماء شايفين إننا نعمل "ثانية كبيسة سلبية" ونحذف ثانية من التوقيت كل كام سنة. ده عكس اللي كان بيحصل من سنة 1972 ولحد سنة 2016، عندما كانت بتدور بسرعة بطيئة، فكان العلماء بيضيفوا كل كام سنة "ثانية كبيسة" لتعديل الوقت. 


- دلوقتي العلماء بيفكروا يعوضوا الزيادات دي وينقصوا ثانية من الوقت، وطبعًا فيه خلاف كبير جدًا في استخدام الثانية الكبيسة السلبية، لإن الموضوع عميق أوي وصعب وممكن يعمل مشاكل تقنية كبيرة جدًا في العالم كله. 


- المهندسان والباحثان في شركة ميتا (فيسبوك سابقًا) أوليغ أوبليوخوف وأحمد بياقوري بيقولوا إن "الأمر مش هين وإن شركات مثل Meta قامت بعمل محاكاة لهذا الحدث، ومن المرجح أن يؤدي تنفيذه في الواقع إلى انقطاعات مدمرة وغير متوقعة للطاقة والإنترنت في جميع أنحاء العالم".  Meta


- أكثر المتضررين من تسارع دوران الأرض حول نفسها هيكون خدمة الأقمار الصناعية لنظام تحديد المواقع العالمي (GPS) واللي مع الوقت واستمرار تسارع دوران الأرض ممكن يبقى مالهاش لازمة. 


- كذلك مزامنة الاتصالات في الهواتف الذكية وأجهزة الكمبيوتر وأنظمة الاتصالات، وتوزيع الطاقة، والتجارة المالية، وشبكة 5G، وتقنية الملاحة التي توجه المركبات ذاتية القيادة، كلها قطاعات ممكن تتضرر لإنها تحتاج إلى وقت عالي الدقة عشان تشتغل بكفاءة.